Ludobōjstwo Asyryjŏkōw
Ludobōjstwo Asyryjŏkōw – gyszichtowe ludobōjstwo przekludzōne bez Ôsmańske Impyrium prŏciw Asyryjŏkōm, cuzamyn ze ludobōjstwym pōntyjskich Grekōw a Ôrmian. Miało ône anfang we 1915 roku, atoli już we paździyrniku 1914 roku ôsmańske wojŏki cuzamyn ze kurdyjskimi ôchotnikami splōndrowali asyryjske wiŏski we regiōnie Urmia we Perzyji. Na anfangu stycznia 1915 roku zniszczōne ôstało 70 asyryjskich wiŏsek wele sztadu Urmia, a jich miyszkańcōw ukatrupiōno, a we nastympnych latach aże do 1918 roku Ôsmańske Impyrium kludziyło dziołania prŏciw Asyryjŏkōm.[1] Skuli ludobōjstwa Asyryjŏkōw, ukatrupiōnych ôstało ōngyfer 750 tys. Asyryjŏkōw, to jes ōngyfer 75% asyryjskij populacyje we latach ludobōjstwa.[2]
Przipisy
- ↑ Ashur Aho: Komisja Europejska uwierzyła Turcji, że masakr Ormian nie było (pol.). Klub miłośników kultury, historii i duchowości Asyryjczyków - Szlomo. [dostymp 2022.07.24].
- ↑ Ashur Aho: Stan Kalifornia uznał ludobójstwo Asyryjczyków (pol.). Klub miłośników kultury, historii i duchowości Asyryjczyków - Szlomo. [dostymp 2022.07.24].
szl_Latn szl_Latn szl_Latn pol_Latn szl_Latn